open-index/open-wikipedia-markdown huggingface dataset:
Gratis å spille

**Gratis å spille** (også **gratis-å-spille**) eller **free-to-play** (**F2P**) er en forretningsmodell til videospill som har muligheten til å la sine spillere til å spille større deler av spillet uten å betale, gjerne mot at spillerne kan betale for å motta ekstra innhold eller visuelle goder som ikke har effekt på selve spillopplevelsen.

Modellen ble først populært brukt tidlig i massivt multiplayer onlinespill (MMO) rettet mot hobbyspillere, men fant senere bredere adopsjon blant spill utgitt av store videospillutgivere for å bekjempe videospillpiratvirksomhet og høye systemkrav. Siden spill ved hjelp av konseptet er tilgjengelig uten kostnader for spillerne, bruker de andre måter for å samle inntekter, for eksempel ved å integrere reklame i spillet eller å ta betalt for visuelle goder som endrer utseende på spillerens figur og opplevelse.

Spill som er *gratis å spille* kan sammenlignes med «pay-to-play», hvor betaling kreves før man bruker en tjeneste, og freemium, en mer generell forretningsmodell der et produkt tilbys kostnadsfritt mens brukerne kan velge å bli belastet et gebyr for å få tilgang til premiumfunksjoner, -goder eller -utstyr.

## Eksempler på spill som er gratis å spille
* *[[Candy Crush Saga]] – men spillerne kan betale for å motta spilletid raskere, og for spesielle hjelpemidler som kan brukes i spillets gang.
* *Dota 2* – men spillerne kan betale for utseendeendringer til figurene de spiller, og all figurene er låst opp til å begynne med.
* *Habbo Hotel* – men spillerne kunne betale for et klubbmedlemskap («Habbo Club» eller «HC») som ga dem unike frisyrer og antrekk, samt tilgang til forskjellige romstørrelser og områder.
* *Hearthstone* – men spillerne kan betale for å kjøpe «booster packs» som ligner tradisjonelle [[samlekortspill]].
* *Hundeparken* – hvor alt innhold var kostnadsfritt.
* *League of Legends* og *Teamfight Tactics* – men spillerne kan betale for å endre utseendet til figurene de spiller, og for å låse opp figurer raskere.
* *Runescape* – men spillerne kan betale for et klubbmedlemskap («membership») for å få tilgang til flere områder.
* *The Elder Scrolls Online'' – men spillerne kan betale for å låse opp utvidelsespakker med spillopplevelser.

## Referanser
Angel (Elvis Presley)

**«Angel»** er en amerikansk ballade, skrevet av Sid Tepper og Roy C. Bennett. Elvis Presley fremførte den i United Artists-filmen *[[Follow That Dream (film)|Follow That Dream]]* (1962).

Han spilte sangen inn i RCA Studio B, Nashville, 3. juli 1962. «Angel» ble utgitt på soundtrack-EP-platen *Follow That Dream* (RCA Victor EPA&nbsp;4368) i 1962. United Artists-produsent var Hans Salter.

Den britiske sangeren Cliff Richard spilte inn en versjon i Columbia Studios, Nashville, 24. august 1964. «Angel» ble utgitt på LP-platen *Cliff Richard* (Columbia 33SX&nbsp;1709), på single (Columbia DC&nbsp;762) og på EP-platen *Angel* (Columbia SEG&nbsp;8444), alle i 1965. Produsenter var Bob Morgan og Billy Sherrill.

## Referanser
Jakob Sande-selskapet

**Jakob Sande-selskapet** er en norsk ideell forening, stiftet i 1991, hvis formål er å utbre interessen og kunnskapen om dikteren Jakob Sande. Jakob Sande-selskapet arbeider spesielt for at Sandes bøker er tilgjengelig for allmenheten. Hvert år står selskapet bak Jakob Sande arrangement i dikterens fødested Fjaler i Sunnfjord.

Jakob Sande-selskapet har rundt 400 medlemmer og leder av foreningen er Trude Høgseth Felde (2026). Selskapet overtok i 1997 Sandes barndomshjem Klokkargarden, som nå er forfattermuseum under navnet Jakob Sande-tunet.

## Eksterne lenker

* Jakob Sande - senter for forteljekunst
* Om Jakob Sande-selskapet
Filming

:*Denne artikkelen handler om et fenomen i [[fotball]]. For filmopptak, se [[Video]].*

**Filming** (eller **simulering**, FIFAs offisielle betegnelse) er i fotball et forsøk på å oppnå en fordel ved for eksempel å legge seg i bakken eller agere en skade for å få det til å se ut som at et regelbrudd har blitt begått. Filming blir gjerne brukt for å overdrive mengden kraft og kontakt i en takling. Avgjørelser om hvorvidt en spiller har filmet beror ofte på en skjønnsvurdering, og er ofte blant de mest kontroversielle tema i fotballdiskusjoner. Filming kan bli brukt for å jukse seg til frispark og straffespark, og for å påføre motstanderen gule og røde kort.

## Straff

Filming regnes som usportslig opptreden og den skyldige spilleren skal straffes med gult kort av dommeren.

Norges Fotballforbunds spilleregler for 2011 forteller følgende:

:«En spiller skal advares og vises det gule kortet hvis han begår en av følgende 7 forseelser: 
:#gjør seg skyldig i usportslig opptreden [...]»

:«Enhver handling som inneholder simulering/filming hvor som helst på banen, som har til hensikt å bedra/lure dommeren, må straffes for usportslig opptreden.»

I Major League Soccer (USA) og A-League (Australia) utsteder forbundet bøter til filmende spillere.

## Se også

* Sportsånd

## Referanser


## Eksterne lenker

*  
* 
* 
* 
* 
* 
*
Nordic American Tankers

**Nordic American Tankers** (**NAT**) er et tankrederi med 19 mellomstore tankskip av klassen suezmax. Rederiet ble stiftet i 1995 av Herbjørn Hansson, som er styreleder og daglig leder. Rederiets hovedkontor er i Sandefjord. Høsten 2011 var rederiet verdens største målt i markedsverdi og dobbelt så stor som Frontline.

NAT var først notert på Oslo Børs, men forlot den og er nå notert i New York. Rederiet har  aksjonærer i USA, men også mange norske aksjonærer. Rederiet har siden starten fulgt en strategi med å ha en homogen flåte av suezmax-skip, som er mellomstore tankskip som kan passere gjennom Suezkanalen. Rederiet har lave kostnader, minimal gjeld og en forutsigbar driftsform, noe som har gitt selskapet mulighet til å betale aksjonærene et utbytte på 1 milliard dollar siden selskapet kom i gang.

## Historie
Nordic American Tankers brukte inntektene fra den første emisjonen til å kjøpe tre nye suezmax-skip bygget ved Samsung Heavy Industries Co. Ltd. De tre skipene Nordic Hawk, Nordic Hunter og Nordic Harrier ble alle levert i løpet av høsten 1997 og startet en syvårig bareboat-leieavtale med British Petroleum umiddelbart etter levering. NATs vedtekter hindret selskapet fra å anskaffe flere skip eller drive annen virksomhet under leieavtalen med BP. Da BP-leieavtalen nærmet seg utløp, ble det innkalt til en ekstraordinær generalforsamling i mars 2004 for å avgjøre om NAT skulle fortsette som et aktivt driftsselskap i oktober 2004. Et overveldende flertall av aksjonærene stemte for å fortsette, og i oktober 2004 utløp leieavtalen med BP, de begrensende vedtektene ble effektivt endret og NAT ble et aktivt driftsselskap. I november 2013 opprettet og sponset NAT OSV-selskapet Nordic American Offshore Ltd. (NAO). Selskapet hadde en børsnotering på New York Stock Exchange i juni 2014. NAT solgte seg senere ut av denne investeringen, og DNB og SEB tok over driften. I september 2020 kunngjorde NAT at de hadde bestilt to nye tankskip som skal leveres i første halvdel av 2022. Sent i 2021 ble ett skip solgt og i løpet av 2022 solgte NAT ytterligere fem skip.

## Referanser


## Eksterne lenker
* 
* Grete de Lange: ''Dobbelt så stor som Fredriksen''. Artikkel i Aftenposten 29. november 2011 side 26
Distrikter i Chhattisgarh

Liste over **distrikter i Chhattisgarh**. Distriktene er en administrativ inndeling av den indiske delstaten Chhattisgarh.

## Referanser
Tor Halstvedt

**Tor Gunnar Halstvedt** (født 1. august 1948 i Askim) er en norsk forfatter, bosatt i Barkåker utenfor Tønsberg. 

Halstvedt debuterte som skjønnlitterær forfatter i 1981 med boka *Tulla*. Siden har han utgitt både romaner og barnebøker.

Han har også vært med og oversatt Emmanuel Swedenborgs verk *Himmel og helvete*.

Han har bakgrunn som gårdsarbeider, og som jernarbeider ved Christiania Spigerverk på 1970-tallet og 1980-tallet. På Spikerverket var han også tillitsmann i fagforeningen. I de senere år har han arbeidet i Posten.

## Politisk engasjement
Halstvedt var på 1970-tallet aktiv i ml-bevegelsen. Han var engasjert i Solidaritetskomiteen for Vietnam og var aktiv i arbeidet med utgivelsen av Solkoms blad *[[For Vietnam]]*. En tid hadde han vervet som formann i Vennskapssambandet Norge-Kampuchea. Halstvedt brøt med AKP(m-l) i 1981, og tok avstand fra partiets støtte til Røde Khmer.

Som skribent har den tidligere jernarbeideren i mange sammenhenger hevdet at arbeiderklassens stemme ikke blir hørt i norsk offentlighet: «Forakten for fysisk arbeid, forakten for det arbeidende mennesket er den største trusselen mot demokratiet i dag». Selv har han opplevd å bli refusert mer enn 250 ganger, og hans bok *Refusert* ble lansert med undertittelen «En fortelling om å falle utenfor den akademiske, litterære andedam.»

## Bibliografi
* *Vårt folk skal alltid bestå: Vietnam, krigen etter fredsavtalen* (red), Pax (1974)
* *Tulla*, Gyldendal (1981)
* *Stemmen*, Gyldendal (1984)
* *Elva. Beretningen om David Wold*, Tiden (1990)
* *Prinsen av den tapte lykke*, Gyldendal (1992)
* *Rita Lita Blomster i Potta*, Eide (1993)  
* *Sirkus i byen*, Eide (1994)
* *Elvtyven*, Cappelen (1995)  
* *Anita Ordnejente og Villis Villkatt*, Cappelen (1995)  
* *Ulven*, Genesis (1998)
* *Kattefangersken*, Genesis (1998)
* *Hjerteknuseren*, Genesis (1999)
* *Refusert*, Genesis (2002)
* *SologMåneGutten*, Liv forlag (2012)
* *Øya*, Liv forlag (2014)
**TABU! – En Overgrepshistorie,* Commentum (2016)
**Professor Hansèns Tapte Kjærlighet*, Commentum (2016)
**Jeg Har en Drøm, Kjære*, Commentum (2017)
**Torvald Karlsens fristelse, Tram forlag (2020)*
**Vanlige folk som oss/Om utenforskap i ei nyliberalistisk krisetid, Tram forlag (2020)*

## Oversettelse
* Emmanuel Swedenborg *Himmel og helvete* (Vidarforlaget, 2011) (sammen med Per Bingen)

## Referanser

## Kilder
* Presentasjon av Tor Halstvedt i Forfatterkatalogen på Forfattersentrums nettsider
Soyo

**Soyo** er en by i Zaire-provinsen i Angola med om lag 77 000 innbyggere (estimert for 2010). 

## Referanser
Cabinda (by)

**Cabinda** (også kjent som **Tchiowa**) er en by i Angola med om lag 399 000 innbyggere (estimert for 2010). Byen ligger Cabinda-provinsen.

## Referanser
Avenida Vieira Souto

**Avenida Viera Souto** er en aveny i Rio de Janeiro. Den går langs atlanterhavskysten ved stranda i Ipanema, og fortsetter vestover i Leblon under navnet Avenida Delfim Moreira. I nordøstlig retning fortsetter den gjennom Copacabana som Avenida Atlântica.

Avenyen har blant de høyeste boligprisene i Latin-Amerika. Den er oppkalt etter ingeniøren Luiz Rafael Vieira Souto. På søndager stenges den for biltrafikk slik at den kan brukes av fotgjengere og syklister.
Kirkevalg

**Kirkevalg** er et valg innen et kirkesamfunn, fortrinnsvis et valg der medlemmene velger representanter til kirkens styrende organer. I Norge har valget av representanter til Eidsvoll i 1814, som ble avholdt i kirkene, vært kalt et kirkevalg. I Danmark har begrepet "kirkevalg" også vært brukt om muligheten til å velge kirke for kirkelige handlinger, ikke ulikt fritt sykehusvalg i Norge.

Kirkevalg kan ha egne geistlige representanter som velges med andre ordninger enn lekfolket. Church of England har en stor andel geistlige på sin "general synod", og velger de leke ved STV. Den katolske kirke velger pave i en form for kirkevalg der kun kardinalene har stemmerett.

## Kirkevalg i Norge
Kirkevalget i Norge er et valg som blir avholdt i den norske kirke for å bestemme hvem som skal styre kirken på lokalt og nasjonalt nivå. Representanter til menighetsråd og bispedømmeråd velges ved listevalg med åpne lister.

Etter Kirkeforliket i 2008 ble valg av representanter til bispedømmeråd og kirkemøtet endret fra å være indirekte via menighetsrådene til å gjøres ved direkte valg. Kirkevalget i 2009 ble avholdt samtidig med stortingsvalget og var det første kirkevalget med direkte valg av medlemmer til disse organene. Valgordningen som ble brukt var preferansevalg av typen single transferable vote. Valget ble grundig evaluert  og kritisert for skuffende oppslutning, særlig blant de mellom 15 og 18 år, for vanskelig valgform og for at den alfabetiske rekkefølgen på kandidatene viste seg å gi utslag.

I 2011 ble kirkevalget avholdt samtidig med kommunestyrevalget og fylkestingsvalget. Da ble det valgt representanter til bispedømmet og menighetene i den Den norske kirke for perioden 1. januar 2012 til 31. desember 2015. Dette valget fant sted 11. og 12. september, to år etter det siste kirkevalget som ble avholdt 13. og 14. september 2009. Det er over 3 millioner medlemmer i den norske kirke, og 13,4% av disse valgte å stemme ved kirkevalget i 2011.  Oppslutningen ved kirkevalget i 1997 var på 3,0%, i 2005 var den på 4,3%, mens oppslutningen i 2009 var på 13,1%.. Likevel svarte dette ikke til forventningene noen hadde, og Anne Tingelstad Wøien sa i Stortinget at: «Det har vært bred enighet om at oppslutninga om det kirkelige demokratiet har vært for dårlig»  Tross den svake fremgangen siden forrige kirkevalg i 2009 ble valgordningen med preferansevalg vraket.

Før kirkevalget i Norge 2015 ble valgordningen for kandidater til bispedømmeråd og kirkemøtet endret til listevalg. I tillegg ble reglene for kumulering og strykning endret. Det første "kirkepartiet", Åpen folkekirke, ble startet opp, og nettverket Levende folkekirke ble organisert som en reaksjon på det.

;Utvikling av representanter og valgkretser ved kirkevalg

## Kirkevalg i Sverige
Svenska kyrkan har "kyrkoval" hvert 4 år. I Sverige stiller flere politiske partier lister ved kirkevalget.

## Referanser
Gávea

**Gávea** er en bydel i Zona Sul i Rio de Janeiro. Den befinner seg mellom fjelltoppen Morro Dois Irmãos og innsjøen Lagoa Rodrigo de Freitas, like ovafor Leblon.

Bydelen hadde 16&nbsp;003 innbyggere i 2010, og dekker et areal på 2,58 km². De fleste innbyggerne tilhører den øvre middelklassen. Bydelen har den høyeste HDI-indeksen i hele byen.

## Referanser
Zwieselhøgda

**Zwieselhøgda** (tysk: *Zwieselberg*, «Kløftfjell») er et fjellområde i den sentrale delen av Wohlthatmassivet i Dronning Maud Land. Fjellet ligger mellom Humboldtsøkket i øst og Vestre og Søre Petermannkjeda i vest. Høyeste punkt måler 2947 moh.

Området ble oppdaget og kartlagt av den tredje tyske antarktisekspedisjonen (1938–39) under ledelse av Alfred Ritscher, som navnga det etter den karakteristiske formen.

## Se også
*Liste over fjell i Dronning Maud Land

## Referanser




## Eksterne lenker
*
Schöneicher-Rüdersdorfer Straßenbahn

**Schöneicher-Rüdersdorf Straßenbahn** GmbH er et selskap som driver trikkelinjen fra S-Bahn-stasjonen Friedrichshagen i bydelen Köpenick i Berlin, til de to landsbyene Schöneiche og Rüdersdorf som ligger utenfor bygrensen i Landkreis Oder-Spree.  Selskapet og banen er over ett hundre år gammel og tidligere var det også transport av kalk fra gruver i Rüdersdorf.  Idag er det bare persontrafikk og storparten av døgnet trafikkeres linjen med tyve minutters frekvens med korrespondanse til S-Bahn til og fra Berlin over Ostkreuz stasjon. Linjen er 14,1 kilometer og trikkene har nr. 88.

## Litteratur
* Ivo Köhler: Schienenwege nach Schöneiche und Rüdersdorf. GVE, Berlin 1997, ISBN 3-89218-047-4. 
* Ivo Köhler: 100 Jahre Schöneicher-Rüdersdorfer Straßenbahn. Verlag Bernd Neddermeyer, Berlin 2010, ISBN 978-3-941712-09-6.
## Eksterne lenker
* 
* Tram88.de Hjemmeside til trikkens støtteforening
Tomboa

**Tomboa** (også kjent som **Porto Alexandre**) er en by i Angola med om lag 7&nbsp;000 innbyggere (estimert for 2010). Byen ligger i den sørvestlige Namibe-provinsen.

## Referanser
Woltersdorfer Straßenbahn

**Wolterdorfer Straßenbahn** er et transportselskap som driver trikkelinjen fra S-Bahn-stasjonen Rahnsdorf som ligger i bydelen Köpenick i Berlin, og til Woltersdorfer Schleuse som ligger i Landkreis Oder-Spree. Linjen har nummer 87 i Berlin-Brandenburg og den er normalsporet (1435 mm).  Fra Rahnsdorf  er det gode forbindelser til Berlin over Ostkreuz.  Selskapet bygget linjen og har trafikkert den siden 1913 og trikken er fortsatt et meget benyttet kollektivtilbud.

Fra Woltersdorfer Schleuse går linjen vestover gjennom landsbyen over Thälmannplatz der det er trikkestall og kontorer. Videre følger den Berliner straße som slutter ved Berliner Stadtforst.  Gjennom denne skogen er linjen uten stoppesteder på to kilometer og det gjør at den 5,6 kilometer lange strekningen kan tilbakelegges 16 minutter.  På den mest trafikkerte strekningen, mellom Berliner straße og Rahnsdorf, kjøres det ti minutters frekvens i rushtidene, mens resten av strekningen har 20 minutters frekvens slik hele banen har utenfor rushet.

Woltersdorfer Straßenbahn benytter gammelt, men velholdt materiell av Gotha-typen, bygget i årene 1959-61.  En av de fire første motorvognene fra 1913 er beholdt og pusset opp som veterantrikk.

## Litteratur
* Ernst, Ernst und Pachutzki, Die Woltersdorfer Straßenbahn, ISBN 978-3837026689.
Blankenfelde

**Blankenfelde** er en ortsteil i bydelen Pankow i Berlin, stiftet i 1920. Etableringen skjedde ved sammenslåing av den selvstendige landkommunen Blankenfelde med 549 innbyggere og Gutsbezirk Blankenfelde med 360 innbyggere, og Blankenfelde ble samtidig innlemmet i Stor-Berlin. Ortsteilen er den siste av landsbyene innenfor Berlins grenser som er omgitt av bare åkerlandskaper. Blankenfelde er også den tynnest befolkete av Berlins 95 orsteiler.
## Historie
Blankenfelde blir nevnt første gang i skriftlige kilder fra 1375, men sannsynligvis oppsto stedet omkring 1230. 

Langs veien til Lübars fantes mellom 1943 og 1945 to tvangsarbeidsleire. Den sørligste av leirene var en transittleir for hjemsendte arbeidere i øst. Den ble også benyttet som leir for syke og gravide.

Blankenfelde var stasjon på Heidekratubahn, men ble avskåret fra linjen da Berlinmuren ble reist.

## Severdigheter
Severdigheter i Blankenfelde er landsbykirken fra 1300-tallet, byslottet fra 1850, en botanisk hage og et utgravingssted fra La Tène-kulturen.

## Bildegalleri

Fil:Berlin-Blankenfelde Bahnhof.JPG|Blankefelde stasjon på Heidekrautbahn
Fil:Berlin-Blankenfelde view from north.jpg|Blankenfelde sett fra nord
Fil:Berlin-Blankenfelde restaurant blaue ente.jpg|Restaurant *Blaue Ente*


## Eksterne lenker
*
Bashandemningen

:*Må ikke forveksles med [[Baishandemningen]] i Jilin-provinsen i Nord-Kina.*
**Bashandemningen** er en demning med vannkraftverk i elva Renhe i provinsen Chongqing, Kina. Installert effekt er 140 MW fordelt på to like store francisturbiner. Anlgget ble bygget ut fra 2005 til ferdigstillelsen i 2009.

Demningen som demmer opp elva er en 155 meter høy og 447 meter lang steinfyllingsdam med betongdekke (CFRD). Reservoaret har et areal på 5,72 km².

## Se også
*Liste over verdens største vannkraftverk

## Eksterne lenker
* China's highest CFRD's – China Comittee on Large Dams (Chincold). Besøkt 10. januar 2012.
Japan Ice Hockey League

**Japan Ice Hockey League**, forkortet **JIHL** (japansk: 日本アイスホッケーリーグ), var en profesjonell ishockeyliga i Japan, og det eksisterte fra 1966 til 2004 da den ble erstattet av Asia League Ice Hockey. 

Ligaen bestod opprinnelig av fem lag, men ble i 1974 utvidet til seks lag. Samtidig med at ligaen i løpet av 2000-tallet begynte å få økonomiske problemet konkluderte arrangørene at sporten kun kunne blomstre i Asia hvis lagene i Japan, Kina og Sør-Korea dannet en felles multinasjonal liga, og i 2004 ble den 38-år gamle JIHL nedlagt til fordel for Asia League Ice Hockey.

## Vinnere

## Se også
*Asia League Ice Hockey
*All Japan Ice hockey Championship 

## Eksterne lenker
* Japans ishockeyforbunds hjemmeside
* Japan Ice Hockey League arkiv
From Dusk till Dawn

***From Dusk till Dawn*** er en amerikansk actionthriller og skrekkfilmkomedie fra 1996 regissert av Robert Rodriguez, mens manus er ved Quentin Tarantino. Hovedrollene spilles av Harvey Keitel, George Clooney, Quentin Tarantino og Juliette Lewis.

## Priser og nominasjoner
Filmen vant to Saturn Awards (for «beste SciFi film» og «beste mannlige skuespiller» (George Clooney), og ble nominert i ytterligere seks kategorier. Regissør Robert Rodriguez vant en Silver Scream Award ved Amsterdam Fantastic Film Festival. George Clooney vant en MTV Movie Award for sin rolle i filmen.

## Oppfølgere
Filmen fikk to relativt ukjente oppfølgere som ble lansert direkte på video: *From Dusk till Dawn 2: Texas Blood Money* (1999) og *From Dusk till Dawn 3: The Hangman's Daughter* (2000).

## Handling
De to voldelige brødrene Gecko er på vill flukt gjennom Texas til Mexico med både politi og FBI i hælene. De har utført flere ran og drept folk for fote. Den ene av de to, Richard, er en lystmorder som får kick av å drepe, mens Seth er mer menneskelig – men knallhard dersom dette er nødvendig. I løpet av flukten kaprer de en bobil og familien som bor i den for å komme seg over grensen til Mexico hvor de skal møte en av sine forretningsforbindelser. Etter flere farlige situasjoner klarer de å komme seg over grensa og drar til en beryktet bar i ødemarken kalt "The Titty Twister". I løpet av kvelden viser det seg at baren er veldig mye annerledes enn det noe kunne har forestilt seg. Sammen med den kidnappede familien må de kjempe en kamp på liv og død mot vesener de bare trodde eksisterte i fantasien.

## Om filmen

### Anmelderne
Filmen fikk blandet mottakelse hos kritikerne, noe som gjenspeiles i at den har fått 64% på Rotten Tomatoes (2011) og 52% på Metacritic.

### Inntjening
Da den ble vist på kino innbrakte den rundt $&nbsp;60 millioner på verdensbasis, hvorav $&nbsp;25,7 millioner i USA. Produksjonskostnadene var på ca $&nbsp;18 millioner.

## Rollebesetning
* George Clooney : Seth Gecko
* Harvey Keitel : Jacob Fuller
* Quentin Tarantino : Richard Gecko
* Juliette Lewis : Kate Fuller
* Ernest Liu : Scott Fuller
* Salma Hayek : Santanico Pandemonium
* Cheech Marin : Grensevakt/utkaster/Carlos
* Danny Trejo : Bartenderen «Razor Charlie»
* Tom Savini : «Sex Machine»
* John Hawkes : Pete Bottoms
* Fred Williamson : «Frost»
* John Saxon : FBI-agent Stanley Chase

## Referanser


## Eksterne lenker
* 
*
Distrikter i Orissa

Liste over **distrikter i Orissa**. Distriktene er en administrativ inndeling av den indiske delstaten Orissa.

## Referanser
Hongkou-demningen

**Hongkou-demningen** er en demning med vannkraftverk i elva Huotongxi i området Ningde i provinsen Fujian, østre Kina. Installert effekt er 200 MW fordelt på to like store francisturbiner. Anlgget ble bygget fra 2003 til ferdigstillelsen i 2008.

Demningen som demmer opp elva er en 130 meter høy og 340 meter lang gravitasjonsdam i betong. Reservoaret har et areal på 5,72&nbsp;km².

## Se også
*Liste over verdens største vannkraftverk

## Eksterne lenker
* China's highest RCC's – China Comittee on Large Dams (Chincold). Besøkt 10. januar 2012.
* MD&A database over RCC betongdemninger, Kina - besøkt 8. januar 2012.
Doorn

**Doorn** er en tidligere kommune og by i kommunen Utrechtse Heuvelrug i provinsen Utrecht i Nederland.

Stedet er blant annet kjent for å ha huset den tidligere tyske keiseren Vilhelm II av Tyskland fra han abdiserte etter nederlaget i første verdenskrig og fram til hans død i 1941. Den tidligere keiseren ligger begravet på eiendommen.

## Eksterne lenker
*
Jiemian-demningen

**Jiemian-demningen** er en demning med vannkraftverk i elva Junxi, provinsen Fujian, i det østlige Kina. Demningen ble ferdigstilt i 2007 og samme år ble vannkraftverket igangssatt med den første av to like turbiner. Året etter ble den andre turbinen igangssatt med en samlet produksjonskapasitet på 300 MW.

Demningen som regulerer elva er en betong gravitasjonsdam som er 126 meter høy. 

## Se også
*Liste over verdens største vannkraftverk

## Referanser
Cunedagius

**Cunedagius** (latinisert form; walisisk: *Cunedda*) var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths *[[Historia Regum Britanniae]]* (*De britiske kongenes historie*), skrevet omkring 1136. Her gjengis han som sønn av Henwinus, hertug av Cornwall, og Regan, datter av kong Leir.

Cunedagius, som via sin mor var barnebarn av Leir, avskydde styret til sin tante Cordelia. Med hjelp av sin fetter Marganus tok han over kongedømmet fra Cordelia og styrte halvparten av det. Etter at Cordelia begikk selvmord i fangenskap, kom han til å styre den regionen av Britannia som lå sør og vest for elven Humber, og Marganus det området som lå nord for Humber.

To år etter at de hadde delt Britannia mellom seg invaderte Marganus Cornwall og herjet mye av landet. Cunedagius møtte ham i slag og beseiret ham. Marganus flyktet over hele Britannia inntil han ble trengt opp i et hjørne i Wales. Cunedagius drepte ham og ble konge over hele Britannia. Han styrte over Britannia i 33 år og ble etterfulgt av sin sønn Rivallo.

Geoffrey har synkronisert Cunedagius' styre med den tiden som den jødiske profeten Jesaja var virksom, og samtidig med at Roma ble bygget ved Romulus og Remus. Ingen av disse hendelsene er overlappende eller i samme tidsperiode.

## Familietre til Cunedagius' slekt
: *Se også*: Mytiske konger av britene

## Referanser


## Litteratur
* Geoffrey av Monmouth (1982): *The History of the Kings of Britain*, oversatt med innledning av Lewis Thorpe, Guild Publishing London, s. 86-87
Helgoland–Zanzibar-traktaten

**Helgoland–Zanzibar-traktaten** (engelsk: **', [[tysk]]: **') fra 1. juli 1890, også kjent som **Den engelsk-tyske avtalen fra 1890**, var en avtale mellom Storbritannia og Det tyske riket som hovedsakelig omhandla territorialrettigheter i Afrika.

## Betingelser
Tyskland fikk Helgoland-øyene i Nordsjøen, den såkalte Caprivistripa (området til fwe-folket i dagens Namibia), og fri hånd til å kontrollere og innta kysten ved Dar-es-Salaam, som seinere blei kjerna i Tysk Øst-Afrika (seinere Tanganyika, nå fastlandsdelen av Tanzania).

I bytte mot dette ga Tyskland Storbritannia protektoratet Wituland (ved dagens kenyanske kyst) og deler av Øst-Afrika som var viktige for britene for å bygge jernbane til Victoriasjøen, og forplikta seg til ikke å forstyrre Storbritannias relasjoner med sultanatet Zanzibar (dvs. øyene Unguja og Pemba). Traktaten etablerte også den tyske interessesfæren i Tysk Sørvest-Afrika (dagens Namibia), og fastslo grensene mellom tyske Togoland og den britiske Gullkysten (dagens Ghana), samt grensene mellom tyske Kamerun (dagens Kamerun) og britiske Nigeria.

## Konsekvenser
Storbritannia blei kvitt Helgoland, som var vanskelig å beskytte i tilfelle væpna konflikt. De erklærte umiddelbart Zanzibar som et britisk protektorat, og fikk full kontroll over sultanatet etter den anglo-zanzibarske krigen i 1896.

Med traktaten blei den tyske kansleren Leo von Caprivis mål om en enighet med britene nådd. Etter Berlinkonferansen hadd Tyskland allerede tapt kappløpet om Afrika; Karl Peters ved det tyske østafrikanske kompani hadde tatt en landstripe ved den tanganyikanske kysten (hvilket førte til Abushiri-opprøret i 1888), men hadde aldri hatt noen kontroll over Zanzibar, så tyskerne ga ikke fra seg noen vitale interesser. Til gjengjeld fikk de Helgoland, som var strategisk viktig for kontroll over Tyskebukta, som hadde blitt viktig for keiser Vilhelm IIs planer om utvide den tyske keiserlige flåte etter at Kielkanalen blei konstruert.

Traktatens villedende navn blei introdusert av Tysklands tidligere kansler Otto von Bismarck, som mente å angripe sin etterfølger Caprivi fordi han gikk gjennom med en avtale som Bismarck hadde stelt i stand da han var kansler. Bismarcks navn på traktaten hinta til at Tyskland hadde bytta et afrikansk imperium med lille Helgoland. Dette blei utnytta av imperialister, som klaga over forræderi mot tyske interesser.

## Eksterne lenker
* Der "Helgoland-Sansibar"-Vertrag (tysk)
* The Anglo-German Treaty (Heligoland-Zanzibar Treaty) 1 July 1890
Kongens brev

***Kongens brev*** er en roman av Margit Sandemo fra 1984. Originalens titler var *Kungabrevet* og *Tras-Lisa*. Den gikk først som føljetong i de nordiske utgavene av ukebladet *[[Hjemmet]]*, før den kom som bok nummer 29 i serien *Margit Sandemos beste føljetonger*. 

Romanen har handlingen lagt til København og 1600-tallet. Cathrine, eller Fille-Line som hun blir kalt, jobber som bøkker på havnen i København, og en dag redder hun unge Berent fra to voldsmenn. Som takk skaffer Berent henne jobb som tjenestepike på godset hvor hans tante Lydia, og hennes unge brorsønn Ulrik, regjerer. Dette godset eier de på bakgrunn av et Kongebrev, gitt av Kong Christian. Men tidene er harde i Danmark og fjerne slektninger vil gjerne ha tak i kongebrevet og ødelegge det. I denne situasjonen blir Fille-Line involvert og spiller en stor rolle, og får også oppleve kjærligheten med unge Berent.

## Utgivelser i utvalg
**Margit Sandemos beste føljetonger nr.29*, Bladkompaniet 1984 ISBN 82-509-1623-9
**Margit Sandemos beste dobbeltbok*, Schibsted 2006

## Litteratur
**Kjære Margit!: Et festskrift til Nordens folkelesningsdronning; Margit Sandemo 70 år*, Bladkompaniet 1994
De tre frierne

***De tre frierne*** er en roman av Margit Sandemo fra 1964. Dette var også den romanen forfatteren debuterte med, i *[[Norsk Ukeblad]]*, årstall 1964. Ukebladet trykket også romanen på nytt i 1989 når forfatteren var som mest populær med bokserien Sagaen om Isfolket. Romanen ble i 1985 utgitt som bok nr. 30 i serien «*Margit Sandemos beste føljetonger*». Dette er en kriminalroman, om 7 ungdommer som stifter klubben «Hatets hevnere», mot stemoren til et søskenpar i gruppa. De lager en liste, med hver sin utspekulerte måte å ta stemoren Lilly av dage på. Da listen 7 år senere på et mystisk vis dukker opp, og flere mord begås, stiller det de 7 ungdommene i et underlig lys. Bokens hovedperson Kari Land, blir selv mistenkt, men også en som blir forsøkt drept. Da hun til slutt står med tre friere, som alle vil gifte seg med henne, er forvirringen total, spesielt siden hun aner at en av frierne er morderen.

## Utgivelser (utvalg)
* «Margit Sandemos beste føljetonger nr.30», Bladkompaniet 1985 
* «Margit Sandemos beste dobbeltbok», Schibsted 2006

## Kilder
* «Kjære Margit», Bladkompaniet 1994
Maj Britt Theorin

**Karin Maj Britt Margareta Theorin** (1932–2021) var en svensk politiker (sosialdemokrat). Hun var medlem av Sveriges Riksdag fra 1971 til 1995, og medlem av Europaparlamentet fra 1995 til 2004. Hun var president for Det internasjonale fredsbyrå fra 1992 til 2000. Hun var leder for den svenske nedrustningskommisjonen fra 1982 til 1991.

## Referanser


## Eksterne lenker
* 
*
Juan Vicente Herrera Campo

**Juan Vicente Herrera Campo** (født 23. januar 1956) er en spansk konservativ politiker, medlem av Partido Popularog president i Castilla y León fra 2011.
## Referanser
Wachtendonk

**Wachtendonk** er en kommune i distriktet Kleve vest i Nordrhein-Westfalen i Tyskland. Kommunen ligger vest for Rhinen, midt mellom Duisburg og Venlo på den nederlandske grensen. Kommunens navn er av nederlandsk opprinnelse og betyr 'fogdens donk'. Kommunen har 7&nbsp;917 innbyggere (2006) fordelt på et areal på 48,14 kvadratkilometer, og kommunen er en del av byregionen Rheinschiene.

I de eldre delene av sentrum i kommunen finnes det flere hus med status som kulturminner.

## Galleri

Fil:Wachtendonk.JPG|Hus langs *Feldstrasse*
Fil:Wachtendonk-Thal Joaphat.JPG|*Thal Josaphat*, et gammelt kloster


## Referanser


## Eksterne lenker
*
Aborreparken

**Aborreparken** var en liten park anlagt på rester av Københavns vollanlegg mellom Vestre Boulevard (dagens H.C. Andersens Boulevard, Københavns Vandværk i Studiestræde og Vester Farimagsgade.

Parken ble anlagt og ferdigstilt i 1886 på tross av kritikk fra blant annet arkitekt og borgerrepresentant Ferdinand Meldahl som mente at det var hodeløst når man ikke hadde fastlagt linjeføringen av fremtidens jernbaner i hovedstaden. Tiden ga ham rett.

I 1897 foreslo maleren J.F. Willumsen at man skulle plassere Den Frie Udstillings bygning i parken, noe som også ble realisert. Han ble bakket opp av arkitektene Martin Nyrop, Andreas Clemmensen og Ulrik Plesner og året etter kunne trebygningen tegnet av Willumsen innvies. Prisen var  kr. Bygningen tiltrakk seg offentlig oppmerksomhet og *[[Vort Land]]* skrev: «Fra den Kähler'ske Keramikfabrik har man faaet brændte Tagsten, skiftevis hvide og blaa, saaledes at Taget fremtræder i det danske Porcelæns Toner».

Plesner selv sto sammen med Aage Langeland-Mathiesen for oppføringen av Studenterforeningen, som fikk en bit av parken. Den ble oppført 1908–1910. I 1910 ble Aborreparken offisielt nedlagt da man nå var klar over at infrastrukturen ville komme på tvers av parken. Utstillingsbygningen ble flyttet til sin nåværende plassering på Oslo Plads i 1913.

Ved anleggelsen av Boulevardbanen i 1913 ble det tatt enda en bit av parken og Deloitte-huset la beslag på de siste restene i 1919.

## Kilder
* København. Kulturhistorisk opslagsbog
## Eksterne lenker
*
Romsdalseggen

**Romsdalseggen** er en fjellrygg (tinderekke) mellom Venjesdalen og Åndalsnes i Rauma kommune i Møre og Romsdal. Fjellryggen består av flere fjelltopper nederst i Romsdalen. Den er tilgjengelig fra Venjesdalen, Isfjorden og Åndalsnes. 
 
Romsdalseggen er ca. 10 km lang. Blånebba er Romsdalseggens høyeste topp, 1320 moh., og er den østligste av toppene. Vestover tinderekken ligger Mjelvafjellet, Høgnosa og lengst i vest Nesaksla. Romsdalseggen er omkranset av fjelltoppene Venjetindan, Romsdalshornet, Trolltindan, Trollveggen, Bispen, Kongen og Dronninga. Lengst inne i Isterdalen kan en se Trollstigen. Mot vest ser man Molde og ut mot Norskehavet. Romsdalseggen går parallelt med nedre del av Romsdalen, og Rauma elv sees i dalbunnen 1000 meter nedenfor fjellryggen.

## Turisme

Fra 2009 har den lokale reiselivsnæringen gitt Romsdalseggen en omfattende markedsføring. I samarbeid med Den Norske Turistforening ble eggen merket og tilrettelagt som turmål, noe som har resultert i økt besøk. Stien fikk varder omtrent for hver 50. meter. Det ble montert kjetting på bratte og vanskelige steder hvor det kan være nødvendig å holde seg fast. Det vanligste utgangspunktet er å starte vandringen i Venjesdalen. Det er tilrettelagt for tre ulike ruter: 

* «Romsdalseggen via Mjelvaskaret» &ndash; den enkleste varianten og egner seg for barnefamilier. 
* «Romsdalseggen komfort» &ndash; omfatter litt småklatring. 
* «Romsdalseggen ekstrem» &ndash; krevende, inneholder en bratt bestigning av sydryggen på Blånebba.

I 2015 ble det registrert 14.000 fotturister på Romsdalseggen.

## Referanser


## Eksterne lenker
* Romsdalseggen &ndash; turbeskrivelse i tekst og bilder 
* Romsdalseggen
Teukbyeoljachido

**Teukbyeoljachido** (hangul: 특별자치도) betyr «spesiell selvstyrt provins» og utgjør sammen med «Teukbyeolsi» (spesialby), «Gwangyeoksi» (metropol eller storby) og «Do» (provins) den primære administrative inndelingen i Sør-Korea.

Sør-Korea har bare en spesiell selvstyrt provins, og det er øya Jeju i sør, som igjen er inndelt i to byer (Jeju by og Seogwipo), og videre i fem «myeon», sju «eup»  og 31 «dong» .
Jesus og Josefine

***Jesus og Josefine*** (originaltittel: *Jesus & Josefine*) er en dansk julekalender for barn som gikk på TV 2 Danmark i 2003. Serien handler om en dansk jente som finner en tidsmaskin og reiser tilbake til Nasaret på Jesu tid. Serien har manus av Bo Hr. Hansen og Nikolaj Scherfig, mens regi er ved Carsten Myllerup. Serien ble produsert av Cosmo film

Den ble sendt med norsk tale i advent 2011 på NRK Super i Norge. Serien har også blitt sendt gjentatte ganger, men oftest som en del av morgenprogrammet *[[Julemorgen]]*. Opprinnelig ble serien sendt på TV2 Danmark.

Julekalenderen ble etterfulgt av filmen *[[Oskar & Josefine]]* fra 2005.

## Handling
Julekalenderen handler om Josefine. Hun liker ikke julen, fordi hun selv har bursdag på samme dag og føler Jesus får all oppmerksomheten. Hun kommer inn i en butikk som eies av den mystiske Thorsen, hvor hun finner et lite krybbespill. Dette krybbespillet fungerer som en slags tidsmaskin som bringer Josefine og vennen Oskar tilbake i tiden til byen Nasaret omkring 12 e.Kr. Der møter de Jesus som barn. Dette ene besøket blir til flere, og løpende forandrer Oskar og Josefines besøk Jesu liv, noe som også griper inn i de fortellingene Bibelen har om Jesus.

## Rolleliste

Den norske oversettelsen er av Aslak Moe, og innspillingen er gjort av SDI Media. Den norske intro-sangen er sunget av Heidi Gjermundsen Broch og Heine Totland.

## Referanser


## Eksterne lenker
*
Distrikter i Vest-Bengal

Liste over **distrikter i Vest-Bengal**. Distriktene er en administrativ inndeling av den indiske delstaten Vest-Bengal. 

}
|
|
|-
|South 24 Parganas
|
|
|
|
|-
|Bardhaman
|
|
|
|
|-
|Murshidabad
|
|
|
|
|-
|Paschim Medinipur
|
|
|
|
|-
|Hugli
|
|
|
|
|-
|Nadia
|
|
|
|
|-
|Purba Medinipur
|
|
|
|
|-
|Howrah
|
|
|
|
|-
|Kolkata
|
|
|
|
|-
|Malda
|
|
|
|
|-
|Jalpaiguri
|
|
|
|
|-
|Bankura
|
|
|
|
|-
|Birbhum
|
|
|
|
|-
|Uttar Dinajpur
|
|
|
|
|-
|Purulia
|
|
|
|
|-
|Cooch Behar
|
|
|
|
|-
|Darjeeling
|
|
|
|
|-
|Dakshin Dinajpur
|
|
|
|
|}

## Referanser
Universitetsbiblioteket i Tromsø

**UiT Universitetsbiblioteket** (UB) ble offisielt opprettet som en del av Universitetet i Tromsø i 1972. Universitetsbiblioteket er et offentlig fag- og forskningsbibliotek. Biblioteket er en del av det totale faglige og pedagogiske tilbudet ved UiT Norges arktiske universitet.

## Avdelinger
**UiT Universitetsbiblioteket har følgende avdelinger:**

* Avdeling for forsknings- og utdanningsstøtte
* Avdeling for bibliotektjenester
* Avdeling for samlinger
* Result

**Biblioteket har 11 lokaler:**

*Altabiblioteket
*Hammerfestbiblioteket
*Harstadbiblioteket
*Kultur og samfunnsfagbiblioteket (KS)
*Kunstakademiets bibliotek
*Museumsbiblioteket
*Musikkbiblioteket
*Narvikbiblioteket
*Natur- og helsefagbiblioteket (NH)
*Psykologi- og jusbiblioteket (PJ)

## Eksterne lenker
* 
* Result
* Universitetsbiblioteket på Facebook
* Universitetsbiblioteket på Twitter
* UiT Universitetsbiblioteket på Instagram
* Munin - UiTs åpne arkiv for vitenskapelige arbeider
Kyle Walker

**Kyle Andrew Walker** (født 1990) er en engelsk fotballspiller som spiller for den engelske klubben . 

Walker startet sin profesjonelle karriere i  i 2008. Etter to kamper i Sheffield dro han på lån til Northampton Town, hvor han bare spilte ni kamper. Walker signerte så for  i 2009. Etter låneopphold hos tre forskjellige klubber, etablerte han seg i Tottenhams førsteellever i løpet av 2011/12-sesongen. 23. september 2016 skrev han under en ny kontrakt med Tottenham til 2021.

Den 14. juli 2017 signerte Walker for Manchester City i en overgang verdt 45 millioner pund.

## Landslaget
Han har også representert  og har også flere kamper på aldersbestemte landslag.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Mortan Nolsøe

**Mortan Vilhelm Nolsøe** (1924&ndash;1987) var en færøysk folklorist og folkeminnesamler som i mange år var knyttet til Institutt for folkeminnevitskap ved Universitetet i Oslo. 

I 1969 kom han med i arbeidet med TSB-katalogen og arbeidet spesielt med de færøyske balladene og typologiseringen av Troll- og kjempevisene. På 70-tallet dro han tilbake til Færøyene og grunnla lydbåndsamlingen. 

Han fikk St. Olavsmedaljen i 1986 for «sin innsats for færøysk-norsk samarbeid og for vitenskapelige tjenester». Han ble samme år utnevnt til professor ved Fróðskaparsetur Føroya, men døde året etter.

## Referanser




## Eksterne lenker
Gary Cahill

**Gary James Cahill** (født 19. desember 1985) er en engelsk fotballspiller som fra 30. juni 2022 er klubbløs.

Han har tidligere spilt for , , ,  og .

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Den 28. august 2018 ga han seg på landslaget.

## Referanser


## Eksterne lenker
* 
*
Véronique Béliveau

**Véronique Béliveau** (født **Nicole Monique** 24. januar 1955 i Montréal i Quebec) er en kanadisk skuespiller og pop-/rocksanger som ble nominert for 1987 Juno Award som Årets kvinnelige vokalist. Hennes første album var *Prends-moi comme je suis* i 1977. I 1983 fikk hun sitt gjennombrudd med singelen "Je Suis Fidèle" og albumet "Transit". Hennes første album på engelsk var "Borderline" i 1987. I 1985 var hun en av en gruppe kanadiske sangere som laget «Tears Are Not Enough» for å støtte kampen mot hungersnøden i Etiopia. En av hennes høyprofilfremføringer var åpningen av  Galaen for Expo 86.

Véronique Béliveau er hovedsakelig kjent som en sanger, men har også vært med i filmen *Parlez-nous d'amour* fra 1976.

## Diskografi
### Album
* 1977 *Prends-moi comme je suis* (RCA)
* 1980 *Veronique Beliveau* (RCA)
* 1983 *Transit* (A & M)
* 1985 *Cover Girl Cache Ton Coeur* (A & M)
Som **Veronique** (uten etternavn)
* 1987 *Borderline* (A & M)
* 1989 *Veronique*

### Singler
* 1977 "Nous Partirons En Univers" (RCA)
* 1980 "Aimer" (RCA)
* 1983 "Je Suis Fidele" (A & M)
* 1983 "C'est Un Reveur" (A & M)
* 1983 "That Boy" (A & M)
* 1984 "Please" (A & M)
* 1985 "Je Suis Comme Je Suis" (A & M)
* 1985 "Toute La Nuit" (A & M)
* 1985 "Le Rock" (A & M)
* 1985 "Cover Girl" (A & M)
Som **Veronique** (uten etternavn)
* 1986 "Make A Move On Me" ( A & M)
* 1987 "I Can't Help It" (A & M)
* 1989 "Jerusalem (A & M)" (duett med Marc Gabriel)
* 1989 "House of Love" (A & M)

### Videoklipp
* 1985 Tears Are Not Enough (dokumentar)
* 1986 Make A Move On Me
* 1987 I Can't Help It
* 1989 House Of Love

### Annet
Med Northern Lights
* 1985 "Tears Are Not Enough"

## Referanser


## Eksterne lenker
* 
*
Torgrim Sørnes

**Torgrim Sørnes**  (født 1956) er en norsk sakprosaforfatter og pensjonert gynekolog. Han har tidligere arbeidet som overlege ved fødeavdelingen ved Ahus. Han har skrevet åtte bøker om alle norske henrettelser i perioden 1744–1876, en biografi om bøddelen i Trondheim Mathias Fliegenring og en biografi om den første fylkeslegen i Buskerud, Jon Gisleson.

## Bibliografi
* *Liv for liv: De henrettede i Norge 1744-1748*  Commentum Forlag (2024) ISBN 978-82-841-63628
* *Død og pine: De henrettede i Norge 1749-1752* Commentum Forlag (2023) ISBN 978-82-841-6390-1
* *Et villnis av redsler: De henrettede i Norge 1752-1758* Commentum Forlag (2022) ISBN 978-82-841-6172-3
* *Dr Gisleson og hans pasienter* Commentum Forlag (2021) ISBN 978-82-841-6168-6
* *Dødsskyggens daler: De henrettede i Norge 1759-1764* Commentum Forlag (2020) ISBN 978-82-841-6151-8
* *Menneskeham: De henrettede i Norge 1765-1771* Commentum Forlag (2018) ISBN 978-82-936-4126-1
* *Bøddel: Mathias Fliegenring 1685–1729* Vigmostad & Bjørke  (2016) ISBN 978-82-516-8604-4
* *Mørkets gjerninger: De henrettede i Norge 1772 – 1782* Commentum Forlag (2014) ISBN 978-82-823-3255-2
* *Uten nåde. De henrettede i Norge 1783 – 1814* Schibsted forlag (2011) ISBN 978-82-516-5559-0
* *Ondskap: De henrettede i Norge 1815 – 1876* Schibsted forlag (2009) ISBN 978-82-516-2720-7

## Podkast

* 2021- *Henrettelsespodden* (sammen med Kyrre Holm Johannessen)
* 2024 - *Benådet* (sammen med Kyrre Holm Johannessen)

## Referanser


## Eksterne lenker
* Torgrim Sørnes' hjemmeside
Power Balance

**Power Balance** er et amerikansk selskap etablert i 2007 som i hovedsak produserer holografiske armbånd.

Armbåndene har vært solgt under påstander om å kunne øke styrke, balanse og fleksibilitet hos den som bærer armbåndet, og har særlig vært populært blant idrettsutøvere. Blant idrettsstjerner som anbefaler bruk av båndet er Formel 1-føreren Rubens Barrichello. I 2010 opplevde selskapet en omsetning på 35 millioner dollar.

I 2010 ble selskapet pålagt av *Australian Competition and Consumer Commission* å innrømme offentlig at de påståtte effektene av armbåndene ikke på noen måte kunne dokumenteres vitenskapelig, og at markedsføringen dermed var ulovlig. I januar 2011 ble selskapet saksøkt i USA for villedende markedsføring. I november 2011 begjærte selskapet seg konkurs etter å ha inngått et forlik som innebar store erstatningsbeløp for selskapet.

Selskapet QuarterInk har importert armbåndene til Norge og de er solgt blant annet gjennom butikkjeden Intersport.

## Referanser
David Stockdale

**David Adam Stockdale** (født 20. september 1985) er en engelsk fotballspiller som spiller for .

Han har tidligere spilt for York City, Darlington og Fulham FC, Wycombe Wanderers FC samt en rekke utlånsklubber.

Den 28. juli 2014 meldte han overgang fra Fulham til Brighton & Hove Albion FC, hvor han skrev under på en treårskontrakt.

I juni 2022 meldte han overgang fra Wycombe Wanderers FC til Sheffield Wednesday FC.

## Referanser


## Eksterne lenker
*
Sankt Josef-katedralen (Asmara)

**Sankt Josef-katedralen** i Asmara i Eritrea er en stort katedral i romansk stil som ligger i sentrum av byen som ble bygget da Eritrea ble en italiensk koloni. Den er sete for patriarken av Eritrea. Den eritreisk-ortodokse kirke er en autonom kirke av den romersk-katolske kirke.

Bygningen tok seks år å oppføre og ble innviet i 1922. Dens høye gotiske tårn er løst basert på et av klokketårnene til Palace of Westminster i London. Tårnet er 57 meter høyt og det er mulig å gå opp i det. I katedralen er det også en barneskole og et kloster som har eksistert siden katedralen ble oppført.
Enda Mariam ortodokse kirke

**Enda Mariam ortodokse kirke** er en ortodoks kirke i Asmara i Eritrea. Kirken ble bygget ferdig i 1938.

## Referanser


## Eksterne lenker
*
Canal9

**Canal9** var en norsk reklamefinansiert TV-kanal som eksisterte fra 2011 til 2014. Kanalen var en del av det nordiske betal-TV-selskapet C More Entertainment og hadde hovedvekt på TV-serier, fotball, dokumentarer og filmer. Kanalen startet sine sendinger i Norge den 25. november 2011 og erstattet det som før var TV 4 Fakta.

80&nbsp;% av norske husstander kunne ta inn kanalen ved oppstart. Kanalen var tilgjengelig hos Get via kabel, Canal Digital via kabel og parabol, i bakkenettet hos RiksTV og via IPTV hos Telenor, NextGenTel og Altibox.

Kanalen sendte bl.a. den amerikanske såpeserien *[[Glamour (såpeserie)|Glamour]]* samt kamper fra både EM i fotball 2012 og Europaligaen. Den hadde (fra 2012) to egenproduksjoner: *Reisebyrået*, med Thomas Leikvoll og Sverre Krogh Sundbø, og *Livsstilsguiden* med Linda Johansen, Marianne Westby, Monica Øien og May Lisbeth Midtgård Myrvang som programledere. Begge programmene hadde premiere den 29. september 2012, men ble avsluttet allerede i 2013.

## Nedleggelse
Kanalen besluttet å stanse sine sendinger fredag 30. mai 2014, like før midnatt. Årsaken var lave seertall. Kanalen var på høyden under fotball-EM i juni 2012 og hadde en topp under mesterskapet med en seerandel på 1,6 prosent. Men kanalen fikk aldri noe godt fotfeste og markedsandelen har holdt seg godt under et halvt prosentpoeng i tv-markedet.

## Andre land
En dansk versjon av kanalen har vært tilgjengelig i Danmark siden 2009.

## Referanser


## Eksterne lenker
* Canal9 Danmark
Svømmeføtter

**Svømmeføtter** er føtter som er utrustet med hud mellom eller langs med tærne hos levende organismer. Dersom huden vokser mellom tærne kalles den **svømmehud**, men om den vokser som lapper langs med tærne så kalles det **svømmelapper**. I begge tilfeller er det en adapsjonen som setter organismen i bedre stand til å transportere seg i vann og annen flytende væske. Svømmehud mellom tærne finner man hos en rekke arter, blant annet reptiler, amfibiedyr, mange pattedyr og fugler. Svømmelapper finnes blant annet hos artene som inngår i ordenen lappedykkere og slekten sothøns.

Hos noen sjøpattedyr har adapsjonen til livet i vann gått så langt at lemmene har blitt fullstendig omdannet. Dette gjelder for eksempel seler, som har fått omdannet de fremre føttene til luffer, mens bakføttene har vokst delvis sammen med svømmeføtter i enden. Også hvalene har fått lemmene fullstendig omdannet, men hos disse dyrene har de fremre lemmene blitt til sveiver, mens de bakre lemmene har trukken inn i kroppen og erstattet av en hale (forlengelse av ryggraden) som ender i en liggende halefinne.

En kunstig syntetisk versjon av svømmehud brukes av mennesker, for å skape større framdrift i vann når man svømmer eller dykker. Også disse kalles gjerne svømmeføtter eller froskeføtter.

## Fotogalleri


## Se også
* Luffer
* Sveiver
Al Khulafa Al Rashiudin

**Al Khulafa Al Rashiudin** (arabisk جامع الخلفاء الراشدين *jama al khulefa'a al rashidin*) er en moske i Asmara i Eritrea. Moskeen ble ferdig bygget i 1938.